Stofnfundur að Samtökum aldraðra var haldinn 29. mars 1973 . Félagar gátu orðið einstaklingar , félög og stofnanir í Reykjavík og nágrenni . Tilgangur félagsins var : Að vinna að velferðarmálum aldraðs fólks á félagssvæðinu . Stuðla að byggingu hentugra íbúða fyrir aldraða . Vinna að aukningu á sjúkrarými fyrir aldraða , er þurfa hjúkrunar við . Stuðla að bættri félagslegri þjónustu hins opinbera við aldraða í heimahúsum . Stuðla að samvinnu við hliðstæð félög , innlend og erlend . Vinna gegn því , að öldruðum sé íþyngt með óeðlilegum skattaálögum . Aðalhvatamaður að stofnun félagsins var Auðunn Hermannsson sem kom einnig að stofnun DAS . Allt fram til ársins 1981 unnu Samtökin fyrst og fremst að almennum velferðamálum aldraðram.a. að stofnun Múlabæjar , dagvistar fyrir aldraða , 1983 og Hlíðabæjar , sérhæfðrar dagþjálfunar fyrir fólk sem greinst hefur með heilabilunarsjúkdóm , 1986 . Efnt var m.a. til happdrættis til styrktar þessum heimilum . Árið 1976 var stofnuð sérstök nefnd á vegum Reykjavíkurborgar til að standa fyrir auknum byggingarframkvæmdum á vegum borgarinnar í þágu aldraðra . Snemma þótti samt ljóst að framkvæmdir borgarinnar mundu lítt duga og til þyrfti að koma samvinna við fleiri aðila . Nefndin auglýsti því árið 1982 eftir samstarfsaðilum um frekari framkvæmdir og það leiddi til samstarfs hennar við Samtök aldraðra . Fyrstu hús byggð á þeirra vegum voru að Akralandi 1 og 3 , samtals 14 íbúðir sem afhentar voru 1984 . Þetta var á tímum óðaverbólgu og hárra vaxta . Alls staðar var komið að lokuðum dyrum í fjáröflun til byggingaframkvæmda . Á þessum árum leituðu forsvarsmenn lífeyrissjóða og verkalýðsfélaga fyrirmynda á Norðurlöndum um fjölþætt félagsstarf í þágu aldraðra . Meðal þeirra má nefna Hrafn Magnússon , Benedikt Davíðsson og Snorra Jónsson . Sá áhugi leiddi til þess að í mars 1986 var stofnað Félag eldri borgara í Reykjavík . Markmið félaganna eru náskyld og samstarf þeirra hefur verið með ágætum . Bæði félögin vinna að byggingu íbúða fyrir aldraða en Félag eldri borgara hefur breiðara starfssvið sem hlúir að hvers konar áhugamálum eldra fólks . Samtök aldraðra nutu lengi mikilsverðs stuðnings hjá kjörnum fulltrúum Reykjavíkurborgar . Meðal þeirra má nefna Pál Gíslason , lækni og skátahöfðingja , Alfreð Þorsteinsson og Vilhjálm Vilhjálmsson . Upp úr samstarfi Samtakanna við nefnd Reykjavíkurborgar um byggingar fyrir aldraða hófst mjög árangursríkt samstarf þeirra og verktakafyrirtækisins Ármannsfells með þeim árangri að reist voru á árunum 1986 - 1992 fjögur hús með sérstökum íbúðum fyrir aldraða í Bólstaðahlíð 41 og 45 , við Dalbraut 18 - 20 , Aflagranda 40 og Sléttuveg 11 - 13 , þar sem borgin lagði til þjónustuaðstöðu , en Samtökin sáu um alla framkvæmd að öðru leyti . Þjónustuaðstaðan veitti tækifæri reksturs mötuneyta og margvíslegrar félagsstarfsemi . Fyrsta lóð sem Samtök aldraðra fengu í sjálfstæðri úthlutun , þ.e. án þess að verktaki fylgdi með , var undir húsið Dalbraut 16 árið 1997 . Síðan voru byggðar samstæður að Dalbraut 14 - 16 , Sléttuvegi 19-21-23 og Sléttuvegi 29 - 31 . Samtökin hafa lengi barist fyrir byggingu hjúkrunarheimilis og þjónustmiðstöðvar við Sléttuveg 25 - 27 og þær byggingar eru nú loks að rísa í samvinnu DAS , Reykjavíkurborgar og ríkisins . Þrátt fyrir brýna þörf hafa Samtökin ekki fengið nýja lóð hjá Reykjavíkurborg síðan 2009 , fyrr en nú að Austurhlíð 10 við hlið fyrri húsa Samtakanna að Bólstaðarhlíð 41 og 45 og þjónustumiðstöðvar Borgarinnar að Bólstaðarhlíð 43 . Hins vegar byggðu Samtökin hús að Kópavogstúni 2 - 4 og Kópavogsgerði 5 - 7 í samstarfi við verktakafyrirtækið Dverghamra . Þar var fyrirhugað að íbúar ættu aðgang að þjónustumiðstöð í Sunnuhlíð en af því hefur enn ekki orðið eftir að ríkið tók rekstur hennar yfir . Með húsunum við Austurhlíð 10 , sem afhenda á í apríl 2021 , verða íbúðir fyrir aldraða sem Samtökin hafa byggt orðnar 512 . Í þeim búa um 700 – 800 manns við meðalaldur um 84 ár . Hús byggð á vegum Samtaka aldraðra Staður Fjöldi íbúða Þjónusta Bólstaðarhlíð 41 og 45 Húsvörður í fullu starfi . Þjónustusel byggt og rekið af Reykjavíkurborg er milli húsanna í nr. 43 Húsvörður í fullu starfi . Þjónustusel byggt og rekið af Reykjavíkurborg er milli húsanna . Þjónustusel byggt og rekið af Reykjavíkurborg er í húsinu . Húsvörður í fullu starfi . Þjónustusel byggt og rekið af Reykjavíkurborg er í húsinu . Húsvörður í hálfu starfi . Húsvörður í fullu starfi . Húsvörður í fullu starfi . Kópavogi . Tengsl við þjónustumiðstöðina Sunnuhlíð gengu ekki eftir . Kópavogsgerði 5 - 7 Kópavogi . Tengsl við þjónustumiðstöðina Sunnuhlíð gengu ekki eftir . Austurhlíð 10 Tengt við Þjónustusel Reykjavíkurborgar að Bólstaðarhlíð 43 . Samtals 512 íbúðir . fjöldi íbúa er á bilinu 7 - 800 . Meðalaldur íbúa er um 84 ár . Þjónustumiðstöðvar sem fyrirhuguð er við Sléttuveg 25 - 27 er beðið með óþreyju . Áform um byggingu hennar eru allt frá 2003 . Í fyrstu fundargerðum Samtaka aldraðra kemur fram að þau hafi verið stofnuð sem byggingar-samvinnufélag og einbeiti sér að því mikilvæga verkefni að búa öldruðum gott ævikvöld í íbúðum sem henta þeim sérstaklega . Áhersla hefur verið lögð á að fá borgaryfirvöld til að úthluta lóðum undir íbúðir fyrir eldri borgara sem jafnframt hefðu tengingu við þjónustusel . Samtökin viljabyggja vandaðar íbúðir með rúmgóðum bað - og svefnherbergum , lyftu , sameiginlegu rými fyrir félagsstarf og ýmsa þjónustu , og tryggja að fólk í hjólastólum geti ferðast um allt húsið , . Göngustígar eru upphitaðir . Rúmgóð stæði í upphitaðri bílgeymslu fylgja öllum íbúðum sem byggðar eru í dag . Félagsmenn í Samtökum aldraðra eru nú um 3000 . Margir þeirra munu einnig vera í Félagi eldri borgara . Félagsmenn geta orðið allir sem eru 50 ára og eldri og eru búsettir á höfuðborgarsvæðinu . Hjón greiða eitt árgjald . Þeir sem hafa náð 60 ára aldri geta fengið úthlutað nýrri íbúð eða keypt eldri íbúð sem reist er á vegum félagsins . Nýjar íbúðir eru seldar á kostnaðarverði auk 1% gjalds sem rennur varasjóð félagsins . Söluverð íbúðar í endursölu má aldrei vera hærra en upphaflegt kostnaðarverð eignar ( stofnkostnaður ) að viðbættri verðhækkun / lækkun samkvæmt vísitölu byggingarkostnaðar , með hliðsjón af viðskeytingu , lagfæringu og ástandi hennar samkvæmt mati matsmanns félagsins eða dómkvadds matsmanns / matsmanna . Sá sem lengst hefur verið í félaginu og á hæsta tilboð ( þó eigi hærra en framreiknað verð ) á fyrsta kauprétt og þannig koll af kolli . Þetta fyrirkomulag hefur reynst vel fyrir félagið og félagsmenn sbr. síðustu úthlutun íbúða í Austurhlíð 10 til félagsmanna nú í janúar s.l. Á valfundi með um 300 félögum sem haldinn var 30. janúar völdu 54 félagar sér íbúð , skrifuðu undir byggingarsamning stuttu seinna og greiddu staðfestingargjald 10% af áætluðum byggingarkostnaði . Samtök aldraðra bsvf voru stofnuð til að mæta skefjalausri „ græðgisvæðingu “ íbúðamarkaðarins gagnvart öldruðum . Byggingameistarar nýttu sér þetta markaðsástand . Aldraðir , sem höfðu safnað saman alla ævi til efri áranna , þurftu að sæta því að setja sína síðustu krónu í byggingarfyrirtæki , sem seldi íbúðir yfirleitt á almennu markaðsverði en ekki kostnaðarverði . Það hefur ætíð þótt góður biti og talið öruggt að byggja fyrir aldraða . Samtök aldraðra hafa það hins vegar að markmiði að byggja góðar og vandaðar fasteignir á kostnaðarverði eins og áður segir og tryggja að þær haldist á kostnaðarverði við endursölu , til hagsbóta fyrir aldraða sem þurfa að kaupa íbúðir . Það hefur aldrei verið markmið félagsins að eyða of miklum fjármunum í steinsteypu . Aldraðir þurfa jú að lifa og njóta efri áranna og það verður ekki gert nema þeir búi við fjárhagslegt öryggi og geti leyft sér eitthvað annað en að fjárfesta í steinsteypu . Félagsmenn Samtakanna eru að fá fasteignir á mun betri kjörum en almennt gengur og gerist . Það getur munað verulegum fjárhæðum , s.s. 5 – 8 milljónum á hverja íbúð . Það er ekki svo lítil kjarabót , sem kemur yfirleitt á einu bretti í hendur félagsmanns Samtakanna . Reykjavíkurborg á miklar þakkir skildar fyrir sitt framlag hingað til . En það má gera betur ef duga skal . Nú eru væntanlegir á húsnæðismarkaðinn stórir árgangar af öldruðum á næstu árum og þá þarf Reykjavíkurborg að gefa þjónustunni við aldraða meiri gaum . Það er þjóðhagslega hagkvæmt að gera öldruðum kleift að búa sem lengst í eigin íbúð . Það verður hins vegar ekki gert nema með lágmarksþjónustu frá borginni líkt og í þjónustumiðstöðvunum á Aflagranda 40 , Bólstaðahlíð 41 - 45 og þeirri sem nú er í byggingu á Sléttuveginum .